**ОБЩИНА РУСЕ**

**ДОГОВОР**

**ВЪЗЛОЖИТЕЛ: ОБЩИНА РУСЕ**

**ИЗПЪЛНИТЕЛ: …………………………**

**ЗА ИЗПЪЛНЕНИЕ НА: ДОСТАВКА НА ХРАНА ЗА КУЧЕТА И КОТКИ В ОБЩИНСКИ ПРИЮТ ЗА БЕЗСТОПАНСТВЕНИ ЖИВОТНИ**

 **№ ……………………….**

Днес, ................. г. на основание чл.112, ал.6 от Закона за обществените поръчки (ЗОП) и проведена процедура за възлагане на обществена поръчка, открита на основание чл. 18, ал. 1, т. 1 от ЗОП, във връзка с Решение №………../………………….г. на Възложителя за определяне на изпълнител между:

**ВЪЗЛОЖИТЕЛ** – **ОБЩИНА РУСЕ**, град Русе, пл. „Свобода“ 6, БУЛСТАТ ………………………, представлявана от Пламен Пасев Стоилов- кмет на Община Русе, от една страна,

и

**ИЗПЪЛНИТЕЛ - …………………….**, със седалище и адрес на управление: ……………..

ЕИК :……………………. и ДДС номер ……………….,представляван/а/о от ………………….., в качеството на ………………….., наричан/а/о за краткост **ИЗПЪЛНИТЕЛ**, от друга страна,

**на основание** чл. ……………….. от Закона за обществените поръчки и Решение № ………./…………… на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет **„………………..",** се сключи този договор за възлагане на обществена поръчка при следните условия:

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“)

1. **ПРЕДМЕТ НА ДОГОВОРА**

Чл. 1. (1) **Възложителят възлага, а Изпълнителят приема да извършва периодични** доставки **на хранителни продукти за животни, както следва:**

1. Храна за кучета с минимално съдържание на протеини - 21 %, мазнини - 8 % и месо 15 %;

2. Храна за кучета с минимално съдържание на протеини - 26 %, мазнини - 14 % и месо 20 %;

3. Храна за кучета - бебе с минимално съдържание на протеини - 21%, мазнини - 14 % и месо 15 %

4. Храна за котки с минимално съдържание на протеини - 30%, мазнини - 14 % и месо 15 %

5. Храна за кучета - консерва с хапки, с минимално съдържание на протеини - 16 %, мазнини - 8 % и месен протеин 10 %;

6. Храна за котки - консерва с хапки, с минимално съдържание на протеини - 10 %, мазнини - 4 % и месен протеин 8 %;

(2) Доставките се извършват периодично или по заявка на Възложителя. Възложителят е задължен да приеме и заплати само количествата и видовете, които е заявил и които са доставени при условията на настоящия Договор..

(3) Доставките на Продуктите ще се извършват периодично, както следва:

* 1. Храна за кучета с минимално съдържание на протеини - 21 %, мазнини - 8 % и месо 15 %**;**
* 2. Храна за кучета с минимално съдържание на протеини - 26 %, мазнини - 14 % и месо 20 %**;**
* 3. Храна за кучета - бебе с минимално съдържание на протеини - 21%, мазнини - 14 % и месо 15 %**;**
* 4. Храна за котки с минимално съдържание на протеини - 30%, мазнини - 14 % и месо 15 %**;**
* 5. Храна за кучета - консерва с хапки, с минимално съдържание на протеини - 16 %, мазнини - 8 % и месен протеин 10 %**;**
* 6. Храна за котки - консерва с хапки, с минимално съдържание на протеини - 10 %, мазнини - 4 % и месен протеин 8 %**;**

 (4) Доставката на хранителни продукти за животни се изпълнява след подадена писмена заявка по пощата с обратна разписка, по факс или електронна поща по преценка на Възложителя. Изпълнителят уведомява Възложителя предварително и своевременно за часа на планираното пристигане на доставката, за да може той да вземе необходимите мерки за прибирането и складирането ѝ.

1. **ЦЕНИ И НАЧИН НА ПЛАЩАНЕ**

**Чл. 2.** (1) Общата прогнозна стойност на доставките, предмет на Договора е в размер на …………………../………./ лева без ДДС и …………………../………/ лева с ДДС.

Цената на настоящия договор се образува на база на действително извършените /по време на изпълнение на договора/ доставки при цени за килограм в лева за всяка номенклатурна единица, посочени от ИЗПЪЛНИТЕЛЯ в неговото предложение за изпълнение на поръчката, неразделна част от настоящия договор.

Финансирането за изпълнение на поръчката ще се осъществява от бюджета на Община Русе за съответната бюджетна година чрез ОП „Комунални дейности“.

(2) Доставените Продукти се заплащат по твърдо договорена единична цена за всеки продукт с включен ДДС, в зависимост от доставените количества, съгласно Техническото и Ценово предложение на Изпълнителя. Цената, която Възложителят се задължава да заплаща на Изпълнителя за извършените доставки на продуктите е крайната твърдо договорена единична цена с ДДС и включва всички разходи за доставка на Продуктите на Изпълнителя, включително, но не само – стойността на Продуктите, транспортни разходи, застраховки, данъци, такси, и други. Посочените в настоящия Договор единични и общи цени остават непроменени за срока на действието му.

**Чл. 3.** (1) Заплащането се извършва в български лева по банков път срещу представен двустранно подписан приемо-предавателен протокол удостоверяващ приемането на стоката, подписан от оправомощени представители на Страните и издадена оригинална фактура от ИЗПЪЛНИТЕЛЯ на ОП „Комунални дейности“.

(2) Приемо – предавателния протокол по ал.1 следва да съдържа най- малко следните реквизити: видовете, количеството и срока на годност на хранителните продукти за животни.

(3) Всички плащания по този Договор се извършват в лева чрез банков превод по следната банкова сметка на ИЗПЪЛНИТЕЛЯ:

Банка: […………………………….]

BIC: […………………………….]

IBAN: […………………………….].

Изпълнителят е длъжен да уведомява писмено Възложителя за всички последващи промени на банковата му сметка в срок до 3 (*три*) дни, считано от момента на промяната. В случай че Изпълнителят не уведоми Възложителя в този срок, счита се, че плащанията, по посочената в настоящия член банкова сметка са надлежно извършени.

**(4) Плащанията се извършват в годишен размер, до размера на утвърдения бюджетен кредит за съответната година.**

1. **СРОКОВЕ**

**Член 4.** (1) Настоящият Договор влиза в сила от посочената в началото му дата, на която е подписан от Страните и е със срок на действие до 24 /двадесет и четири/ месеца.

(2) Изпълнителят е длъжен да доставя заявените Продукти в срок до ………………….от получаването на заявката на Възложителя.

1. **МЯСТО И УСЛОВИЯ НА ДОСТАВКА**

**Чл. 5.** (1) Мястото на доставка: франко сградата на Общински приют за безстопанствени животни – гр. Русе. Доставката на Продуктите до мястото на доставка се осъществява от Изпълнителя с транспорт, отговарящ на всички нормативни, технически и технологични изисквания за доставка на съответния вид Продукти, предмет на доставка.

 (2) Доставяните хранителни продукти за животни:

а/ следва да бъдат придружавани при всяка доставка с търговски или друг документ, съдържащ изчерпателно изброяване на стоките по асортименти, количеството им, партиден номер за всяка от тях, както и другите данни, съобразно приложимите нормативни изисквания за съответния вид продукти;

б/ следва да бъдат придружавани при всяка доставка с етикет, посочващ съдържанието и количеството на съставките(при приложимост), съдържащи се в тях. Следва да имат добър търговски вид;

в/ всеки доставен продукт следва да бъде в срок на годност към датата на съответната доставка и с достатъчен остатъчен срок на годност за неговото консумиране не по-малко от 80 % процента от общия срок на годност, обявен от производителя;

 (3) Всяка доставка се удостоверява с подписване в два екземпляра на двустранен приемо – предавател протокол, удостоверяващ приемането на стоката от Страните или техни упълномощени представители, след проверка за съответствието на доставката с изискванията на настоящия Договор и съответствието на Продуктите с Техническото и Ценовото предложение на Изпълнителя, Техническата спецификация на Възложителя, както и с направената заявка.

(4) При констатиране на частично или цялостно несъответствие на доставените хранителни продукти за животни, Възложителят има право да откаже да подпише документа, удостоверяващ доставката, както и да откаже изцяло или частично да приеме доставката. В тези случаи, Страните подписват **констативен протокол**, в който се описват констатираните недостатъци, липси и/или несъответствия, и се посочва срокът, в който същите ще бъдат отстранени по реда, посочен в настоящия Договор. След отстраняването им Страните подписват двустранен приемо - приемателен протокол, удостоверяващ приемането на стоката.

(5) Възложителят има право на рекламации пред Изпълнителя за:

а/ несъответствие на доставените Продукти със заявеното количество и/или със заявеното качество;

б) несъответствието на доставените продукти с Техническото предложение и с Техническата спецификация на Възложителя;

в) несъответствие на срока на годност на Продуктите с изискванията на настоящия Договор;

г) несъответствие на доставените продукти със законовите изискванията за тяхната безопасност;

д) нарушена цялост на опаковката на доставяните Продукти;

(6) Рекламации за явни „**Несъответствия**“, на доставката с изискванията на Договора или със законовите изискванията за безопасността на доставения продукт се отбелязват в констативния протокол по ал.4. Рекламации за скрити „**Несъответствия**“ се правят при откриването им, като Възложителят е длъжен да уведоми писмено Изпълнителя незабавно при констатирането им. В рекламациите се посочва номерът на Договора, документа, с който е удостоверено приемането на стоките, партидният номер на Продукта, точното количество на получените Продукти, основанието за рекламация и конкретното искане на Възложителя.

 (7) В случаите на „**Несъответствия**“ посочени в констативния протокол Възложителят дължи заплащане на цената на съответната доставка по отношение, на която същите са констатирани, само след отстраняването им, по предвидения в Договора ред, съответно при установяване, че Продуктите съответстват на договорените и нормативно установени изисквания.

(8) Възложителят не носи отговорност за погиване на доставени количества, надвишаващи заявените, като същите се връщат на Изпълнителя, за негова сметка.

**Чл.6.** Собствеността и риска от случайно повреждане или погиване на хранителните продукти за животни, предмет на доставка преминават от Изпълнителя върху Възложителя от датата на приемането им, вписана в приемо – предавателния протокол, удостоверяващ приемането на стоката.

1. **ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 7.** (1) Изпълнителят се задължава да доставя продуктите, предмет на настоящия Договор, отговарящи на изискванията на Договора, както и на условията на Техническото предложение на Изпълнителя и на Техническата спецификация на Възложителя по твърдо договорена единична цена, посочени в Ценовото предложение на Изпълнителя.

(2) Изпълнителят е длъжен да изпълни задълженията си по Договора и да упражнява всичките си права, с оглед защита интересите на Възложителя.

(3) Изпълнителят се задължава да изпълнява в договорения срок заявките на Възложителя. При невъзможност за доставяне на определените Продукти или количества по получената заявка, незабавно писмено да уведоми Възложителя за отказа за доставка. При системен отказ на Изпълнителя повече от 3 пъти в рамките на три месеца да изпълни направена заявка, Възложителят има право да прекрати Договора, както и право да получи неустойка съобразно раздел VIII от договора, включително да усвои сумата по предоставената гаранция.

(4) Изпълнителят е длъжен да извършва транспортирането на хранителните продукти за животни за своя сметка и с транспортни средства, които отговарят на всички изисквания за превоз на животински хранителни продукти от съответния вид, за които има издадено съответното удостоверение за регистрация на транспортно средство (ако е приложимо).

(5) Изпълнителят е длъжен да приема и урежда по уговорения ред надлежно предявените от Възложителя рекламации по реда на настоящия Договор.

(6) При точно и навременно изпълнение на задълженията си по настоящия Договор, Изпълнителят има право да получи уговореното по Договора възнаграждение, съгласно определения начин на плащане.

(7) Изпълнителят се задължава да сключи договор/договори за подизпълнение с посочените в офертата му подизпълнители в срок от 3 /три/ дни от сключване на настоящия Договор. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788).

(8) Изпълнителят има право да иска от Възложителя необходимото съдействие за осъществяване на работата по Договора, включително предоставяне на нужната информация и документи за изпълнение на Договора.

(9) Изпълнителят се задължава да подпише лично или чрез надлежно упълномощени представители приемо – предавателен протокол, предвиден в настоящия Договор. При отказ на Изпълнителя или на упълномощено от него лице да подпише приемо – предавателния протокол, предвиден в този договор, Възложителят изпраща на Изпълнителя констативен протокол подписан от свой представител, който е обвързващ за Изпълнителя. Констатации относно Несъответствието/съответствието на доставените хранителни продукти за животни с Техническото предложение, с Техническата спецификация или с изискванията за безопасността на доставения Продукт се вписват в протокола след извършване на лабораторен анализ от Акредитиран орган.

(10) Изпълнителят носи отговорност за съответствието на доставените хранителни продукти за животни с изискванията на Техническата спецификация и всички останали изисквания по този Договор и е длъжен да обезщети всички вреди, нанесени на Възложителя и/или трети лица от несъответстващи продукти.

(11) При съмнение за отклонение в договореното качество на доставяната храна, ВЪЗЛОЖИТЕЛЯ има право да изпрати контролна проба в сертифицирана лаборатория за изследване на качествените показатели.

(12) За договарянето в коя сертифицирана лаборатория, ще се изпращат пробите, ще се състави допълнителен протокол към договора, като страните се споразумяват, че резултатите от определената от тях лаборатория ще се считат за обвързващи ги по отношение на изпълнение на задължението за договореното качество на храните.

(13) Контролната проба по ал. (11) се взема от различни пакети от доставената храна /партида/, в присъствието на представител на ИЗПЪЛНИТЕЛЯ, за което се съставя двустранен протокол.

(14) Отделената за проба храна се запечатва в 3 /три/ отделни пакета, един от който се предоставя на ИЗПЪЛНИТЕЛЯ, един остава за съхранение при ВЪЗЛОЖИТЕЛЯ и един се изпраща за изследване. Тези действия се осъществяват в присъствието на представител на ИЗПЪЛНИТЕЛЯ и за тях се съставя двустранен протокол.

(15) Ако представителя на ИЗПЪЛНИТЕЛЯ откаже да вземе участие в процедурите по чл.13 и чл.14 и/или откаже да подпише съответните приемо – предавателни протоколи, Възложителят изпраща на Изпълнителя констативен протокол подписан от свой представител, който е обвързващ за Изпълнителя.

**VII ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 8.** (1) Възложителят се задължава да заплаща цената на доставените хранителни продукти за животни, съгласно условията и по начина, посочен в настоящия Договор.

(2) Възложителят се задължава да приеме доставката на хранителни продукти за животни, предмет на доставка по реда на чл. 5, ако отговарят на договорените изисквания.

(3) Възложителят осигурява свои представители, които да приемат доставките в договореното време.

(4) Възложителят има право да иска от Изпълнителя да изпълнява доставката на хранителните продукти за животни до посоченото в чл.5, ал.1 от Договора място на доставка, в срок и без отклонения от договорените изисквания.

(5) Възложителят има право да получава информация по всяко време относно подготовката, хода и организацията по изпълнението на доставката и дейностите, предмет на Договора.

(6) Възложителят има право на рекламация на доставените по Договора хранителни продукти за животни, при условията посочени в настоящия Договор.

(7) Възложителят има право да изисква от Изпълнителя замяната на несъответстващи с изискванията на Договора хранителни продукти за животни.

(8) Възложителят има право да откаже приемането на доставката, когато Изпълнителят не спазва изискванията на Договора и Техническата спецификация, докато Изпълнителят не изпълни изцяло своите задължения съгласно условията на Договора, или да откаже да изплати частично или изцяло договорената цена.

(9) Възложителят има право да изисква от Изпълнителя да сключи и да му представи копия от договори за подизпълнение с посочените в офертата му подизпълнители.

(10) Възложителят е длъжен да не разпространява под каквато и да е форма всяка предоставена му от Изпълнителя информация, имаща характер на търговска тайна и изрично упомената от Изпълнителя като такава в представената от него оферта.

**VIII ГАРАНЦИЯ ЗА ИЗПЪЛНЕНИЕ. ВИДОВЕ ГАРАНЦИИ, РАЗМЕР И ФОРМА НА ГАРАНЦИИТЕ**

**Чл. 9. (1)** Видове и размер на гаранциите

(9.1.1) При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 5% от Стойността на Договора без ДДС, а именно [[……… (…………………………)] лева („Гаранцията за изпълнение“), която служи за обезпечаване на изпълнението на задълженията на ИЗПЪЛНИТЕЛЯ по Договора.;

(9.1.2) Изпълнителят представя документи за внесена гаранция за изпълнение на Договора към датата на сключването му.

(9.2) Форма на гаранциите - Изпълнителят избира формата на гаранцията измежду една от следните:

1. парична сума внесена по банковата сметка на Възложителя;
2. банкова гаранция;
3. застраховка, която обезпечава изпълнението чрез покритие на отговорността на Изпълнителя.

**Чл. 10. Изисквания по отношение на гаранциите**

(10.1) Когато гаранцията се представя във вид на **парична сума**, тя се внася по банкова сметка на Възложителя. Всички банкови разходи, свързани с преводите на сумата са за сметка на Изпълнителя.

(10.2) Когато Изпълнителят представя **банкова гаранция** се представя оригиналът й, като тя е безусловна, неотменяема и непрехвърляема като покрива 100 % (сто процента) от стойността на гаранцията за изпълнението му със срок на валидност, срока на действие на Договора, плюс 30 /тридесет/ дни.

(10.2.1) Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения.

(10.2.2) Всички банкови разходи, такси, комисионни и други плащания свързани с обслужването на превода на гаранцията, включително при нейното възстановяване, са за сметка на Изпълнителя.

(10.3) **Застраховката**, която обезпечава изпълнението, чрез покритие на отговорността на Изпълнителя е със срок на валидност, срока на действие на договора, плюс 30 /тридесет/ дни. Възложителят следва да бъде посочен като трето ползващо се лице по тази застраховка. Застраховката следва да покрива отговорността на Изпълнителя при пълно или частично неизпълнение на Договора, и не може да бъде използвана за обезпечение на неговата отговорността по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на възложителя, при наличие на основание за това, са за сметка на Изпълнителя.

**Чл. 11. Задържане и освобождаване на гаранциите**

(1). Възложителят освобождава гаранцията за изпълнение на Договора в срок до 30 (*тридесет)* дни, след изтичане на срока на настоящия Договор.

(2) Възложителят не дължи лихви върху сумите по предоставените гаранции, независимо от формата, под която са предоставени.

(3) Гаранциите не се освобождават от Възложителя, ако в процеса на изпълнение на Договора е възникнал спор между Страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към усвояване на гаранциите.

(4) Възложителят има право да задържи изцяло или частично гаранцията за изпълнение при пълно или частично неизпълнение на задълженията по настоящия Договор от страна на Изпълнителя и/или при разваляне или прекратяване на настоящия Договор по вина на Изпълнителя. В тези случаи, Възложителят има право да усвои от гаранцията за изпълнение суми, покриващи отговорността на Изпълнителя за неизпълнението. В допълнение към горното, Страните изрично се споразумяват, че:

1. Възложителят има право да задържи гаранцията в пълен размер при системен (три или повече пъти в рамките на три месеца) отказ от страна на Изпълнителя за доставка на заявени от Възложителя хранителни продукти за животни; и/или при системно (три или повече пъти в рамките на три месеца) Несъответствие на доставените хранителни продукти за животни с предвидените в договора количество и качество; както и че

2. При неизпълнение на задължения на Изпълнителя за отстраняване на явни и/или скрити Несъответствия, установени по предвидения в Договора ред, в договорения срок, както и отказ за доставка на заявени Продукти-хранителни продукти за животни, Възложителят има право да задържи от гаранцията за изпълнение суми, на стойност съответно на Несъответстващите Продукти-хранителни продукти за животни или на Продукти-хранителни продукти за животни, чиято доставка е отказана.

(5) Възложителят има право да задържа от сумите по гаранцията за изпълнение суми равни на размера на начислените неустойки и обезщетения по настоящия Договор, поради неизпълнение на задълженията на Изпълнителя.

(6) В случай на задържане от Възложителя на суми от гаранциите, Изпълнителят е длъжен в срок до 5 работни дни да допълни съответната гаранция до размера ѝ, уговорен в чл.9, като внесе задържаната от Възложителя сума по сметка на Възложителя, или учреди банкова гаранция за сума в размер на задържаната или да застрахова отговорността си до размера в чл.9.

**IX НЕУСТОЙКИ**

**Чл.12. (**1) Ако ИЗПЪЛНИТЕЛЯТ не изпълни възложената доставка или част от нея, без да са налице обективни причини за това, същият дължи на ВЪЗЛОЖИТЕЛЯ неустойка в размер на 5 % (пет процент) от стойността на доставката за всеки просрочен ден, но не повече от 50% от цената на доставката, за която се отнася забавата.

(2) Ако ИЗПЪЛНИТЕЛЯТ не изпълни възложената доставка в дължимите качествени показатели на храната и тя е с по-ниско качество от заложените параметри , без да са налице обективни причини за това, същият дължи на ВЪЗЛОЖИТЕЛЯ неустойка в размер на 70% от стойността на доставката.

(3) При виновно системно неизпълнение на задължението за доставка на храна, съобразно договорените количествени и/или качествени показатели, от страна на ИЗПЪЛНИТЕЛЯ, ВЪЗЛОЖИТЕЛЯТ има право да развали договора по реда на чл.87 ЗЗД, като независимо от неустойките по ал.1 и ал.2 ИЗПЪЛНИТЕЛЯТ дължи неустойка в размер на 20% (двадесет процента) от общата прогнозна стойност на договора.

 За системно неизпълнение, ще се счита, констатиране на 3 /три/ отклонения от качествените и/или количествените показатели в рамките на 3/три/ месеца.

(5) Ако в резултат от неизпълнение на задължение по договора от страна на ИЗПЪЛНИТЕЛЯ, бъде заведен иск срещу ВЪЗЛОЖИТЕЛЯ от трета страна или бъдат наложени финансови санкции от държавни органи, ИЗПЪЛНИТЕЛЯТ ще възстанови на ВЪЗЛОЖИТЕЛЯ всички претърпени от него вреди, разноски и/или разходи.

(6) Възложителят може да претендира обезщетение за нанесени вреди и пропуснати ползи по общия ред, независимо от начислените неустойки и независимо от усвояването на гаранцията за изпълнение.

**X УСЛОВИЯ ЗА ПРЕКРАТЯВАНЕ НА ДОГОВОРА**

**Чл. 13.** (1) Настоящият Договор се прекратява в следните случаи:

1. по взаимно съгласие на Страните, изразено в писмена форма;
2. с изтичане на уговорения срок;
3. когато са настъпили съществени промени във финансирането на обществената поръчка – предмет на Договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата;
4. При настъпване на невиновна невъзможност за изпълнение – непредвидено или непредотвратимо събитие от извънреден характер, възникнало след сключването на Договора („непреодолима сила“) продължила повече от 30 дни;
5. ако Изпълнителят бъде обявен в несъстоятелност;
6. при прекратяване с ликвидация на юридическото лице-изпълнител;
7. при изчерпване на финансовия ресурс по договора.

(2) Възложителят може да прекрати едностранно настоящия Договор:

1. при системни (три или повече пъти) в рамките на 3 месеца:

(а) забавяне на доставка на хранителни продукти за животните;

(б) забавяне или отказ за отстраняване на Несъответствия на Продукти, констатирани по реда на Договора;

(в) отказ за извършване на доставка;

(г) доставки на хранителни продукти за животните в несъответствия с изискванията на Договора;

 (3) ВЪЗЛОЖИТЕЛЯТ прекратява Договора в случаите по чл.118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл.118, ал.1, т.1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

(4) Прекратяването влиза в сила след уреждане на финансовите взаимоотношения между Страните за извършените от страна на Изпълнителя и одобрени от Възложителя дейности по изпълнение на Договора.

**Чл. 14.** Настоящият Договор може да бъде изменян или допълван от Страните при условията на чл. 116 от ЗОП.

**XI НЕПРЕОДОЛИМА СИЛА**

**Чл.15.** (1) Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването на непреодолима сила.

(2) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.

(3) Докато трае непреодолимата сила, изпълнението на задължението се спира.

(4) Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнение на Договора.

**XII ДОПЪЛНИТЕЛНИРАЗПОРЕДБИ**

**Чл. 16.** За всички неуредени в настоящия Договор въпроси се прилага действащото българско законодателство.

**Чл. 17**.(1) Упълномощени представители на Страните, които могат да приемат и правят изявления по изпълнението на настоящия Договор са:

**ЗА ВЪЗЛОЖИТЕЛЯ: …………………………………..**

Телефон: …………..

Email: ……….

**ЗА ИЗПЪЛНИТЕЛЯ:…………………....**

Телефон: …………..

Email: ……….

(2) Всички съобщения и уведомления, свързани с изпълнението на този Договор, следва да съдържат наименованието и номера на Договора, да бъдат в писмена форма за действителност.

(3) Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.

(4) Официална кореспонденция между Страните се разменя на посочените в настоящия Договор адреси на управление, освен ако Страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите по настоящия чл. 17 се считат за валидно изпратени и получени от другата Страна.

(5) Всички съобщения и уведомления се изпращат по пощата с препоръчана пратка или по куриер. Писмените уведомления между Страните по настоящия Договор се считат за валидно изпратени по факс с автоматично генерирано съобщение за получаване от адресата или по електронната поща на страните, подписани с електронен подпис.

**Чл. 18**. Изпълнителят няма право да прехвърля своите права или задължения по настоящия Договор на трети лица, освен в случаите предвидени в ЗОП.

**Чл. 19.** (1) Всички спорове, породени от този Договор или отнасящи се до него, ще бъдат разрешавани първо по извънсъдебен ред чрез преговори между двете Страни, като в случай на спор, всяка Страна може да изпрати на другата на посочените адреси за кореспонденция по-долу покана за преговори с посочване на дата, час и място за провеждането им.

(2) В случай на непостигане на договореност по реда на предходната алинея, всички спорове, породени от този Договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК.

**Чл. 20**. Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.

**Чл. 21.** При подписването на настоящия Договор се представиха следните документи:

Неразделна част от настоящия Договор са:

1. Техническа спецификация на Възложителя;
2. Техническо и Ценово предложение на Изпълнителя;

 Настоящият договор се състави, подписа и подпечата в три еднообразни екземпляра - един за Изпълнителя и два за Възложителя.

|  |  |
| --- | --- |
| **ЗА ВЪЗЛОЖИТЕЛЯ:****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **ЗА ИЗПЪЛНИТЕЛЯ:****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |